‹‹የሰፈር ኳስ መዘገብ አለበት!›› በባሕር ዳር ዩኒቨርሲቲ የጋዜጠኝነትና ሥነ ተግባቦት ትምህርት ክፍል መምህር እና ተመራማሪ
ባሕር ዳር፡ ሕዳር 25/2012ዓ.ም (አብመድ) የኢትዮጵያ ብዙኃን መገናኛ ድርጅቶች የሀገር ውስጥ የእግር ኳስ ጨዋታን ለማሳደግ ከሰፈር የእግር ኳስ ጨዋታ መጀመር እንዳለባቸው የባሕር ዳር ዩኒቨርሲቲ የጋዜጠኝነት እና የሥነ ተግባቦት ትምህርት ክፍል መምህር እና ተመራማሪ ዶክተር ጀማል ሙሐመድ ተናገሩ፡፡ዶክተር ጀማል ‹‹የሰፈር ኳስ መዘገብ አለበት›› ብለው የተናገሩት በወረታ ከተማ በአማራ ክልል ስፖርት ኮሚሽን አዘጋጅነት ለጋዜጠኞች፣ ለኮሙዩኒኬሽን ባለሙያዎች እና በስፖርቱ ዘርፍ ለሚመለከታቸው አካላት በተሠጠው የስፖርት ጋዜጠኝነት እና ተግባቦት ስልጠና ላይ ነው፡፡በስልጠናው ዶክተር ጀማል እንደተናገሩት ኢትዮጵያ ብዙኃን መገናኛ ድርጅቶች ለአውሮፓ እግር ኳስ ትንታኔዎች ሰፊ ሽፋን ይሰጣሉ፤ ይህ ክፋት ባይሆንም የሀገራቸውን እግር ኳስ ለማሳደግ ከተፈለገ ግን ሜዳ ሳይኖራቸው በአስፓል ዳር የሚጫወጡ የሕጻናትን እንቅስቃሴም መዘገብ አለባቸው፡፡